মন্ত্রণালয়ের প্রতিবেদনে বলা হয়েছে, ঢাকা সিটি করপোরেশনের আওতাধীন বিভিন্ন মার্কেটে ২৬টি দোকান ও খালি জায়গা বরাদ্দের ক্ষেত্রে কোনও নিয়ম মানা হয়নি। এসব বরাদ্দের ক্ষেত্রে মেয়র সুপারিশ করেছিলেন। রমনা শপিং কমপ্লেক্স নির্মাণের জন্য মাসুদ করপোরেশনকে নিয়মবহির্ভূতভাবে কাজ দেওয়া হয়। দিলকুশায় বহুতল কার পার্কিং নির্মাণের সময় রাষ্ট্রপতির কার্যালয়ের অনুমতি নেওয়া এবং পাবলিক প্রকিউরমেন্ট রুল মানা হয়নি।